
DR 30.11.2005 53 

 

 Dato’ Paduka Haji Badruddin bin Amiruldin:  Yang Berhormat bagi Jerai.  
Yang Berhormat bagi Jerai senior   

 Tuan Hashim bin Jahaya:  [Ketawa]  Oh, claim senior pula! 

 Dato' Paduka Haji Badruddin bin Amiruldin:  Saya minta Yang Berhormat 
bagi Kuala Kedah jangan guna perkataan daif, jangan guna kita ni miskin Kedah, 
kerana kita mengeluarkan makanan bagi rakyat Malaysia, mengurangkan import beras 
luar negara, kita negeri yang bermaruah, apakah Yang Berhormat bersetuju dengan 
saya? 

 Tuan Hashim bin Jahaya:  Saya bersetuju, bukanlah itu maksud saya.  
Sukan ini bukan setakat makan beras sahaja, kita perlu kepada bahan kewangan dan 
pelbagai lagi.  Jadi, itulah yang kita pohon kepada kementerian supaya selain daripada 
peruntukan RM1.5 juta ini mungkin kementerian boleh mencari jalan lain untuk 
menolong Kerajaan Negeri Kedah membantu supaya menjayakan program sukan ini. 

 Selepas itu, saya juga memohon kepada kementerian memberi penjelasan, 
apakah selepas SUKMA 21 ini... 

 Tuan Pengerusi [Datuk Lim Si Cheng]:  Yang Berhormat, Yang Berhormat .. 

 Tuan Hashim bin Jahaya:  Ya, sila-sila 

 Dato’ Ghazali bin Ibrahim:  Terima kasih Tuan Pengerusi, terima kasih 
sahabat saya dari Kuala Kedah.  Terima kasih juga kerana membangkitkan bab 
SUKMA di Kedah pada bulan enam atau bulan lima nanti.  Cuma, setujukah Yang 
Berhormat dengan saya bahawa sampai sekarang ini ;peruntukan wang daripada 
kementerian dan Kerajaan Pusat kepada Kedah belum sampai lagi, boleh atau tidak 
kita mendesak, mempercepatkan pemberian wang untuk melaksanakan projek 
prasarana dan projek-projek lain untuk mempromosikan SUKMA dengan kadar 
segeralah, kalau lambat nanti bermasalah untuk penganjuran SUKMA.  Problem ini, 
Yang Berhormat Kuala Kedah.  

 Tuan Hashim bin Jahaya:  Saya bersetuju dengan Yang Berhormat bagi 
Padang Terap.  Sebenarnya program SUKMA ini tidak mendapat promosi yang 
sepatutnya oleh kementerian ini.  Oleh yang demikian, saya memohon supaya 
kementerian ini memberi fokus kepada kejayaan SUKMA ke 21 di Negeri Kedah, selain 
daripada memohon peruntukan yang lebih dan juga ehsan daripada Kerajaan 
Persekutuan supaya membantu Kerajaan Negeri Kedah melaksanakan program ini 
supaya berjaya.  Saya difahamkan bahawa kementerian belum menurunkan lagi apa-
apa peruntukan dan RM 1.5 juta ini dipohon supaya dicepatkan kepada Kerajaan 
Negeri Kedah secepat mungkin kerana program ini akan dilaksanakan lebih kurang 
lima bulan selepas tahun 2005. 

 Satu lagi perkara ialah berkenaan dengan selepas sukan SUKMA ini 
dilaksanakan.  Saya memohon kepada kementerian supaya mengkaji setiap kali sukan 
SUKMA dijalankan apakah hasilnya kepada negara dari segi peningkatan mutu sukan 
selepas itu susulan kepada prasarana yang telah dibina di negeri-negeri yang telah 
mengadakan sukan SUKMA apakah nilainya, bolehkah ditambah nilainya dengan 
program-program selain daripada yang telah dilaksanakan supaya lebih berguna dan 
lebih manfaat daripada sukan negara... 

 Tuan Pengerusi [Datuk Lim Si Cheng]:  Baik Yang Berhormat, cukup 5 
minit. 

 Tuan Hashim bin Jahaya:  Saya mohon menyokong Tuan Pengerusi, terima 
kasih. 

 Tuan Pengerusi [Datuk Lim Si Cheng]:  Puchong. 

 

3.24 ptg. 

Tuan Lau Yeng Peng [Puchong]:  Terima kasih Tuan Pengerusi, akhirnya 
dapat jugalah. 

Tuan Pengerusi [Datuk Lim Si Cheng]:  Yang Berhormat nak minta 
penjelasankah?   Kedah sudah cakap 



Dato' Paduka Haji Badruddin bin Amiruldin: Yang Berhormat bagi Jerai. Yang Berhormat bagi Jerai senior Tuan Hashim bin Jahaya: [Ketawa] Oh, claim senior pula! Dato' Paduka Haji Badruddin bin Amiruldin: Saya minta Yang Berhormat bagi Kuala Kedah jangan guna perkataan daif, jangan guna kita ni miskin Kedah, kerana kita mengeluarkan makanan bagi rakyat Malaysia, mengurangkan import beras luar negara, kita negeri yang bermaruah, apakah Yang Berhormat bersetuju dengan saya? Tuan Hashim bin Jahaya: Saya bersetuju, bukanlah itu maksud saya. Sukan ini bukan setakat makan beras sahaja, kita perlu kepada bahan kewangan dan pelbagai lagi. Jadi, itulah yang kita pohon kepada kementerian supaya selain daripada peruntukan RM1.5 juta ini mungkin kementerian boleh mencari jalan lain untuk menolong Kerajaan Negeri Kedah membantu supaya menjayakan program sukan ini. Selepas itu, saya juga memohon kepada kementerian memberi penjelasan, apakah selepas SUKMA 21 ini... Tuan Pengerusi [Datuk Lim Si Cheng]: Yang Berhormat, Yang Berhormat .. Tuan Hashim bin Jahaya: Ya, sila-sila Dato' Ghazali bin Ibrahim: Terima kasih Tuan Pengerusi, terima kasih sahabat saya dari Kuala Kedah. Terima kasih juga kerana membangkitkan bab SUKMA di Kedah pada bulan enam atau bulan lima nanti. Cuma, setujukah Yang Berhormat dengan saya bahawa sampai sekarang ini ;peruntukan wang daripada kementerian dan Kerajaan Pusat kepada Kedah belum sampai lagi, boleh atau tidak kita mendesak, mempercepatkan pemberian wang untuk melaksanakan projek prasarana dan projek-projek lain untuk mempromosikan SUKMA dengan kadar segeralah, kalau lambat nanti bermasalah untuk penganjuran SUKMA. Problem ini, Yang Berhormat Kuala Kedah. Tuan Hashim bin Jahaya: Saya bersetuju dengan Yang Berhormat bagi Padang Terap. Sebenarnya program SUKMA ini tidak mendapat promosi yang sepatutnya oleh kementerian ini. Oleh yang demikian, saya memohon supaya kementerian ini memberi fokus kepada kejayaan SUKMA ke 21 di Negeri Kedah, selain daripada memohon peruntukan yang lebih dan juga ehsan daripada Kerajaan Persekutuan supaya membantu Kerajaan Negeri Kedah melaksanakan program ini supaya berjaya. Saya difahamkan bahawa kementerian belum menurunkan lagi apa- apa peruntukan dan RM 1.5 juta ini dipohon supaya dicepatkan kepada Kerajaan Negeri Kedah secepat mungkin kerana program ini akan dilaksanakan lebih kurang lima bulan selepas tahun 2005. Satu lagi perkara ialah berkenaan dengan selepas sukan SUKMA ini dilaksanakan. Saya memohon kepada kementerian supaya mengkaji setiap kali sukan SUKMA dijalankan apakah hasilnya kepada negara dari segi peningkatan mutu sukan selepas itu susulan kepada prasarana yang telah dibina di negeri-negeri yang telah mengadakan sukan SUKMA apakah nilainya, bolehkah ditambah nilainya dengan program-program selain daripada yang telah dilaksanakan supaya lebih berguna dan lebih manfaat daripada sukan negara... Tuan Pengerusi [Datuk Lim Si Cheng]: Baik Yang Berhormat, cukup 5 minit. Tuan Hashim bin Jahaya: Saya mohon menyokong Tuan Pengerusi, terima kasih. Tuan Pengerusi [Datuk Lim Si Cheng]: Puchong. 3.24 ptg. Tuan Lau Yeng Peng [Puchong]: Terima kasih Tuan Pengerusi, akhirnya dapat jugalah. Tuan Pengerusi [Datuk Lim Si Cheng]: Yang Berhormat nak minta penjelasankah? Kedah sudah cakap.